b'\n_START_ARTICLE_\nAf jord er du kommet - p\xc3\xa5 sporet af en dansk husmand\n_START_SECTION_\nHandling\n_START_PARAGRAPH_\nDenne film fort\xc3\xa6ller et stykke danmarkshistorie om fattigdom p\xc3\xa5 landet. Om husm\xc3\xa6ndenes historie fra middelalderens bondeopr\xc3\xb8r til vor tid. Om kampen mod sulten. Om husmanden Peder Madsen fra Sams\xc3\xb8, der k\xc3\xa6mpede for de laveste i samfundet. Peder Madsen gik over i historien som en fodnote. I denne film er han hovedperson.'